«Ազատ դեմոկրատներ»-ի ղեկավար Խաչատուր Քոքոբելյանը «Ազատություն» ռադիոկայանի հետ զրույցում մանրամասնեց. - «Հաշվի առնելով ստեղծված քաղաքական իրավիճակը եւ այն հանգամանքը, որ ընդդիմությունը չկարողացավ` նաեւ իր մեղքի բաժինն ունի ընդդիմությունը, բացի իշխանության ստեղծած այս քաղաքական վիճակը, որ կա Հայաստանում, ընդդիմադիր ուժերը եւս իրենց լրջագույն մեղքն ունեն այսօրվա իրողության համար, դա է` նախկինում իմիտացիոն քաղաքականությամբ զբաղվելը եւ սին հույսեր կապելը տարբեր քաղաքական գործիչների կամ ուժերի հետ կապված, որը բերեց այս վիճակին, եւ այս վիճակում, այսօրվա մթնոլորտում, մասնակցել զուտ մասնակցության համար` նպատակահարմար չենք գտնում, հաշվի առնելով, որ շատ քիչ հավանական ենք տեսնում, որ հնարավորություն կստեղծվի` նույնիսկ համախմբման դեպքում քաղաքական ուժերի, այսօրվա վիճակում, ընդդիմադիր դաշտում գործող, կարողանան այս ընտրությունները տանեն իշխանափոխության»։